La Universitat de València: seu oficial del festival Open House València 2024

## La Universitat de València: seu oficial del festival Open House València 2024

Cartell Open House Valencia al Centre Cultural La Nau UV.

La Universitat de València (UV) ha sigut la seu oficial del Festival d’Arquitectura Open House València 2024, que es va celebrar del 25 al 27 d’octubre, amb més d’un centenar d’activitats per a acostar a la societat el llegat constructiu històric i cultural de la ciutat de València i d’alguns municipis que s’han sumat a la proposta. Visites guiades, rutes urbanes, taules rodones i concursos componen el programa d’aquesta cita, que ofereix diferents fórmules per a participar: la majoria de les activitats van ser d’accés lliure, unes altres requereixen inscripció prèvia, etc.

Coincidint amb el 525 aniversari de la fundació de la UV, Open House ha triat a la institució acadèmica com a seu del festival. Els edificis històrics més emblemàtics de la UV, alguns d’ells Béns d’Interés Cultural, oferiren rutes guiades gratuïtes en aquest “macrofestival” de l’arquitectura valenciana.

Els cinc espais arquitectònics de la UV que participen en aquestes rutes són: el Centre Cultural La Nau, el Col·legi Major Rector Peset, el Jardí Botànic, el Palau de Cerveró i la Facultat de Geografia i Història. Tots ells formen part del catàleg de 83 edificis emblemàtics de la ciutat de València que oferiran visites guiades gratuïtes durant aquest cap de setmana. El Jardí Botànic va acollir, a més, la cloenda del festival.

El Centre Cultural La Nau és la seu històrica de la institució, fundada en 1499, a partir de cases particulars que es van anar adquirint per a la ubicació de les aules, per això enguany celebra el 525 aniversari de la seua creació. Sotmés a successives intervencions, la seua imatge actual es remunta al segle XIX quan comencen a unificar-se les façanes exteriors. Va ser declarat Bé d’Interés Cultural en 1981. El Jardí Botànic, de dilatada història i notable referent en els estudis botànics, també és Bé d’Interés Cultural des de 2006. Altres edificis han estat adquirits per la Universitat reconvertint els seus usos per a aprofitament de la comunitat universitària i de la societat valenciana: el Palau de Cerveró, Bé de Rellevància Local, on se situa el Institut d’Història de la Medicina i de la Ciència López Piñero, i el Col·legi Mayor Rector Peset, allotjat en una elegant casa senyorial del segle XVIII, completen aquest conjunt.

Consulta la història sobre els nostres edificis patrimonials ací. Document elaborat per l'Àrea de Patrimoni UV.

Més informació:

Arxivat en:

, Patrimoni Cultural

## Altres Notícies

La Universitat de València col·labora amb l’arquitecte Miguel Arraiz a portar el dol valencià per la dana al desert de Nevada

La Universitat celebra aquest divendres la cerimònia de certificació oficial de la Ruta Europea de les Farmàcies Històriques i Jardins Medicinals

La Universitat de València organitza un seminari sobre el patrimoni en la millora de les condicions de vida

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar